Q10 a histaminova intolerancia
Môžem užívať Q10 ak má Histaminovu int.nakolko zisťujem že Q10 sa z fermentovanych produktov je aj Q 10 z nefermentovanych chcem brat preto že užívam statiny
Dobrý deň,
ďakujeme za Vašu otázku.
Počas liečby statínmi sa odporúča dopĺňať koenzým Q10. Statíny inhibujú v tele enzým potrebný pre syntézu nielen cholesterolu, ale taktiež aj koenzýmu Q10, čo sa môže prejaviť svalovou bolesťou, najmä v oblasti stehien. Koenzým Q10 sa zúčastňuje celej rady metabolických procesov v organizme a pôsobí ako antioxidant, má preventívny účinok na kardivaskulárny systém a podporuje hojenie rán. Koenzým Q10 sa získava biologickým procesom fermentácie z kvasníc. Je však dôležité vedieť, že pri mnohých liekoch a výživových doplnkov nie je známy ich vzťah k histamínu, a preto si ich musí každý odsledovať sám. Preto by bolo vhodné konzultovať užívanie daného prípravku priamo s výrobcom, alebo so svojim lekárom. Odpoveď organizmu na lieky a výživové doplnky sa môže pri histamínovej intolerancii líšiť, preto je potrebné odsledovať individuálnu reakciu pri akejkoľvek liečbe.
Prajem pekný zvyšok dňa.
S pozdravom
Mgr. Emma Halás Haluščíková